Publication: Magyar Közlöny
Issue: MK-2011-121 (Year: 2011, Number: 121)
Era: contemporary
Section: miniszterek, valamint a Miniszterelnökséget vezetõ államtitkár feladat- és hatáskörérõl szóló 212/2010. (VII. 1.) Korm. rendelet 84. §
Paragraph Index: 1526

2. § E rendelet alkalmazásában: 1. automatikus hajóazonosító rendszer: a hajók helyzetének meghatározására és nyomon követésére szolgáló azonosító rendszer (a továbbiakban: AIS); 2. AIS-készülék: az AIS-rendszerben mûködõ, a SOLAS egyezményben meghatározott, az automatikus azonosító rendszerek fedélzeti használatára vonatkozó rendelkezéseknek megfelelõ elektronikus jeladó és adatközlõ készülék; 3. egységrakomány képzõ eszköz: közúti teherszállító jármû, vasúti teherkocsi, konténer, közúti tartálykocsi, vasúti kocsi vagy szállítható tartály; 4. fuvaroztató: az a személy, akinek személyes közremûködésével vagy akinek a nevében, vagy javára a tengeri árufuvarozási szerzõdést kötötték, vagy akinek személyes közremûködésével vagy akinek a nevében a küldeményt fuvarozásra ténylegesen átadták; 5. hagyományõrzõhajó: történelmi, veterán hajó vagy veterán hajó másolata, amelyet a tengerészeti hagyományok ápolása céljával, vagy kultúrtörténeti emlék objektumként terveztek, építettek és a tengerészeti hagyományok szerint üzemeltetnek; 6. hajóforgalom irányító szolgálat: olyan szolgáltatás, amely a környezet védelme érdekében a hajók biztonságos közlekedését szolgálja úgy, hogy a forgalom résztvevõivel fenntartott kölcsönös és aktív kapcsolat útján a forgalmi helyzet irányítására intézkedést foganatosít; 7. hajózási forgalomirányító rendszer: baleset megelõzési célú, az egymástól eltérõ irányban haladó hajók útvonalának elkülönítését, továbbá fokozott veszélyt jelentõ forgalomtól elzárt térség közelében, part menti forgalmi zónában vagy szorosokban való biztonságos hajózás érdekében kijelölt útvonal használatát, ideértve mélyvízi útvonal használatát is megvalósító rendszer (a továbbiakban: SRS); 8. hajózási hatóság: a Nemzeti Közlekedési Hatóságról szóló kormányrendeletben meghatározott hatóság; 9. hajózási üzemeltetési vezetõ: a hajó üzemben tartója által tájékoztatásadásra és intézkedésre felhatalmazott személy;

Source: https://magyarkozlony.hu/hivatalos-lapok/f92a1b660d38bbf4e11558cc387dbf7e6e5e7332/dokumentumok/9ba332a1e9bfa9a2c139db9dbc11aa651973bdf5/letoltes